પૂર્વોત્તરની દુર્ગમ જીવન પરિસ્થિતિઓની કલ્પના પણ આપણા માટે મુશ્કેલ છે. બોમદિલા જેવાં કેટલાંય ગામો છે, જ્યાં ૧૨ મહિના હાડ થીજવતી ઠંડી અને સાત મહિના વરસાદને કારણે વૃક્ષો અને ખેતીના પાકો પણ થીજી જાય છે. નાની-નાની વસ્તુઓ ખરીદવા પણ દુર્ગમ પહાડીઓ ચડવી પડે છે. વાંસ દ્વારા બનાવેલાં ઘરોમાં એક માત્ર આગના સહારે જીવન જીવતા આ લોકોનાં બાળકો માટે સરકારે શાળા તો ખોલી, પરંતુ ત્યાં ક્યારેય શિક્ષક આવતા જ નથી. આ પ્રકારની કપરી પરિસ્થિતિમાં અરુણાચલ સેવા ભારતીએ આ બાળકોને ભણાવી તેમનામાં આત્મવિશ્ર્વાસ જગાવવાનું બીડું ઝડપ્યું.